NG Kerk – Apostaat
Sleutelwoord: NG Kerk
Soek en jy sal uitvind
Waarna het ek gesoek toe ek 'n Christen was?
Die gevoel dat God daar is. 'n Manier om seker te wees dat 'n idee wat by my opgekom het van die Heilige Gees af kom, eerder as van myself af. Daardie warm gevoel van liefde wat ander gelowiges soms beskryf. 'n Manier om sin te maak uit die skrif wanneer dit nie vir my sinmaak nie. 'n Manier om te weet my gebede word gehoor. 'n Manier om God se volledige plan te vereenselwig met die idee dat ons gebede hom kan beïnvloed. 'n Manier om die optrede van die geleerdes in die kerk te vereenselwig met die morele lesse van Jesus. 'n Manier om te verstaan hoekom die kerk in soveel stukkies geskeur is, as God dan die waarheid kan bekend maak.
Ek het gesoek na hierdie dinge omdat ek nie bloot kon maak asof ek níé vrae het nie. Ek het gebid, en gelees om te soek na antwoorde. Vir jare was ek oortuig dat ek net nie goed genoeg verstaan nie. Dit het nie by my opgekom om te dink dat God dalk nie bestaan nie. As ek daaroor sou dink, sou ek sê: Natuurlik bestaan God. Almal sê so. So daar moet 'n manier wees vir al hierdie ander goed om sin te maak.
Lees verder Soek en jy sal uitvind
Posted on April 23, 2017 April 23, 2017 Tags afvalligheid, apologetiek, apostase, Bybel, Christen, Geloof, geloofservaring, Gemeenskap, God, Godsdiens, Heilige Gees, Kerk, NG Kerk, twyfel, Verantwoordelikheid3 Kommentare op Soek en jy sal uitvind
'n Verligting en 'n Verantwoordelikheid
As iemand my jonger self sou vra – en niemand het ooit nie – of ek dink homoseksualiteit is aanvaarbaar, sou ek 'n vae anti-gay stans ingeneem het op grond van my geloof. Ek het egter hierdie soort situasie vermy omdat ek nie 'n rede kon gee nie. Ek sou nie probeer sê die Bybel verbied dit nie, want ek het goed geweet dat ek nie 'n enkele opvolgvraag sou kon antwoord nie. Nee, ons stenig nie mense nie. Nee, ons hou nie slawe nie. Nee, menstuerende vrouens is nie onrein nie. Lees verder 'n Verligting en 'n Verantwoordelikheid
Posted on Desember 19, 2016 Desember 19, 2016 Tags Ateïsme, Gay, Gay-debat, Geloof, homofobie, Homoseksualiteit, NG Kerk, Seks, Skeuring, Verhoudings6 Kommentare op 'n Verligting en 'n Verantwoordelikheid
Seks en die Bybel
Die sogenaamde "gay-debat" by die NG-Kerk se sinode moedig mense aan om oor moraliteit en seksualiteit te dink, en dit het ook daardie effek op my. Tinus van Zyl skryf in die Kerkbode oor wat presies dit is wat 'n daad sonde maak. Hy skryf dat seks binne die huwelik "sonde kan wees – as 'n man sy vrou verkrag".
Dié gedagte krap aan my. Watter van die gebooie verbreek die man dan? 'n Vrou moet dan onderdanig wees. 'n Vrou gaan dan van een meester na 'n ander wanneer sy uit haar pa se huis na haar man sin toe trek. 'n Vrou is tog skuldig aan haar eie verkragting as sy nie hard genoeg om hulp roep nie.
Dit is nie genoeg vir 'n vrou om vir 'n man "nee" te sê nie. Sy moet seker maak iemand ander hoor haar, anders is sy net so skuldig soos hy. En hy word slegs gestraf as sy reeds getroud is. 'n Man wat 'n ongetroude vrou verkrag moet met haar trou en kan nie van haar skei nie. Lees verder Seks en die Bybel
Posted on Desember 7, 2016 Tags Besnydenis, Bybel, Dawid, Dina, Gay, Gay-debat, God, homofobie, Jakob, Jehova se Getuies, Kerkbode, Levi, Liefde, NG Kerk, Ou Testament, Rassisme, Seks, seksisme, Sinode, Sosiale veranderinge, Tamar, Tinus van Zyl, Verkragting5 Kommentare op Seks en die Bybel
Vandag kry ek sommer warm oor dié affêre by Tuks. Daar is glo 'n nuwe privaatkoshuis wat van volgende jaar studente gaan huisves. Uitsluitlik Afrikaanse studente, maak nie saak watter ras nie. En die koshuis sal glo volgens "Christelike waardes" bestuur word.
Ek sal nou nie maak asof ek weet wat dit beteken nie. Die rede hoekom dit my vies maak is dat dit nog 'n manier is om laer te trek, die wêreld daar buite uit te sluit. Lees verder Hopeloos
Posted on Mei 22, 2016 Mei 23, 2016 Tags Afrikaans, Christen, De Goede Hoop, NG Kerk, Rassisme, Studente, Tuks, UniversiteitsoordLeave a comment on Hopeloos
Watter vers het jou laat twyfel?
Ek lees op Patheos Jeremy Myers se stuk 11 Bible Verses That Turn Christians Into Atheists, en dink weer oor die vroeë dae van my Na-Christus era. Elkeen van Myers se elf verse pla my, maar ek skaam my nou om te sê dat dit my nie gepla het toe ek nog deel van die kerk was nie.
Ek skaam my, want enige ordentlike mens behoort gepla te voel oor die vreeslike goed wat die Bybel sê is God se wil. Hoe is ek altyd daarby verby? Kon ek regtig soveel deelneem aan die mob-mentaliteit, daardie kulkuns van die Nazis waar jy weet jy kan nie protesteer nie, en dan maar maniere vind om nie daaroor te dink nie. Lees verder Watter vers het jou laat twyfel?
Posted on Mei 8, 2016 Mei 22, 2016 Tags Ateïsme, Bybel, Christen, Geloof, NG Kerk, twyfel9 Kommentare op Watter vers het jou laat twyfel?
In die begin het ek gedink die Bybelse skeppingsverhaal is bloot 'n bietjie onprakties. Byvoorbeeld, hoe kan lig bestaan voor die son? Die idee dat 'n hele skepping ses dae sou neem was só duidelik 'n figuurlike beskrywing dat ek skaars aandag gegee het aan dié (veel groter) illogika. Ek het geweet die dinosourusse het miljoene jare gelede geleef, en dat mense toe nog nie bestaan het nie. Die Bybel is ook vol stories wat ons allerhande goed moet leer, so hoekom sal so 'n blatante mite letterlik bedoel word? Lees verder Welgeskape
Posted on Februarie 9, 2016 Maart 10, 2016 Tags Amerika, apostase, Ateïsme, evolusie, genesis, kategese, kreasionisme, NG Kerk, skepping, skool2 Kommentare op Welgeskape
Christenskap was nie 'n keuse vir my nie. Die kerk was deel van die lewe vir solank as wat ek kan onthou, en in my jonger dae het dit nooit by my opgekom om my teë te sit nie.
Toe ek 'n kind was het ek soos 'n kind geglo. Ek het gehou van kerk toe gaan. My ouers was nie vreeslik sosiaal nie, en die kerk was 'n geleentheid om by ander mense te wees. Die grootmense sou gedurig eindeloos vergader, en dan kon ek en die ander kinders lekker speel in die kerk: onder die banke, in die saal, agter die klein verhogie. Kanseltrappies op – genade, dis 'n groot Bybel dié – en as ek op my tone staan kan ek amper vir die leë banke preek. Lees verder 'n Gebore Christen
Posted on Februarie 8, 2016 Maart 10, 2016 Tags Bybel, Familie, Gebed, Geloof, kind, Nagmaal, NG Kerk, twyfel5 Kommentare op 'n Gebore Christen